Predkladacia správa

Uznesením vlády č. 298 prijatým na rokovaní vlády SR dňa 4. 4. 2001 k materiálu “k analýze napĺňania bodov uznesenia vlády SR č. 694/2000 k auditu súladu činností a financovania ústredných orgánov štátnej správy a organizácií v ich pôsobnosti, bodu B.2 uznesenia vlády SR č. 1067/2000, bodu C.1 uznesenia vlády SR č. 1108/2000 a návrhu ďalšieho postupu” bol v časti  C predmetného uznesenia uložené ministrom (okrem ministra obrany) a predsedom ostatných ústredných orgánov štátnej správy úlohy,  ktoré sa týkajú zabezpečenia prípravy transformácie rozpočtových organizácií a príspevkových organizácií na neziskové organizácie poskytujúce všeobecne prospešné služby. Išlo o rozpočtové organizácie alebo príspevkové organizácie, ktoré boli zahrnuté v prílohe č. 4 a 5 predmetného materiálu.

Tzv. transformačný zákon bol schválený v Národnej rade SR dňa 18. decembra 2001 a v Zbierke zákonov  bol  publikovaný  pod  číslom  13/2002 s  účinnosťou od 15. 1. 2002. Ministerstvo pre správu a privatizáciu národného majetku SR predložilo na rokovanie Porade ekonomických  ministrov  dňa 12. 11. 2001 “Správu o postupe transformácie rozpočtových organizácií a príspevkových organizácií v pôsobnosti ústredných orgánov štátnej správy”. Porada ekonomických ministrov odporučila po zapracovaní prijatých pripomienok k návrhu uznesenia predložiť materiál na schválenie vláde SR. 

V zmysle § 2 ods. 2 transformačného zákona zákonným predpokladom začatia transformačného procesu je súhlas vlády SR so zaradením príslušnej rozpočtovej alebo príspevkovej organizácie na jej transformáciu na neziskovú organizáciu. Návrhy na zaradenie rozpočtovej alebo príspevkovej organizácie vláde predkladá príslušný ústredný orgán štátnej správy. Návrh na zaradenie by mal obsahovať základné identifikačné údaje rozpočtovej alebo príspevkovej organizácie, účtovnú hodnotu, počet zamestnancov a zdôvodnenie zaradenia rozpočtovej alebo príspevkovej organizácie do transformačného procesu v zmysle transformačného zákona. 

Transformačný zákon je úzko prepojený s novelou zákona č. 213/1997 Z. z.  o neziskových organizáciách, ktorá nadobudne účinnosť až 1. marca 2002.

Schválenie materiálu nebude mať dopad na zamestnanosť, ako ani finančný, ekonomický a environmentálny vplyv, keďže obsahom materiálu je prijať uznesenie, ktoré má zabezpečiť konečnú podobu zoznamu rozpočtových organizácií a príspevkových organizácií, ktoré sa budú transformovať na neziskové organizácie.
	
Materiál bol zaslaný na pripomienkové konanie 32 inštitúciám. Do stanoveného termínu, t.j. do 14. 2. 2002  zaslalo 18 subjektov, 13 subjektov nemalo pripomienky, 5 subjektov malo pripomienky.